Príloha č. 4 Súťažných podkladov

POŽADOVANÉ PODMIENKY ÚČASTI A SPÔSOB ICH PREUKÁZANIA

Uchádzač musí spĺňať nasledovné podmienky účasti:

1.  PODMIENKY ÚČASTI PODĽA § 32 ZÁKONA O VEREJNOM OBSTARÁVANÍ (TÝKAJÚCE SA OSOBNÉHO POSTAVENIA):

1.1 V súlade s § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákona o verejnom obstarávaní“), verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:

1. nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,
2. nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike a v štáte sídla, miesta podnikania alebo obvyklého pobytu,
3. nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike a v štáte sídla, miesta podnikania alebo obvyklého pobytu,
4. nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,
5. je oprávnený dodávať tovar, uskutočňovať stavebné práce alebo poskytovať službu,
6. nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.

1.2 V súlade s § 32 ods. 2 zákona o verejnom obstarávaní, uchádzač preukazuje splnenie podmienok účasti podľa § 32 odseku 1 zákona o verejnom obstarávaní:

1. písm. a) doloženým výpisom z registra trestov nie starším ako tri mesiace,
2. písm. b) doloženým potvrdením zdravotnej poisťovne a Sociálnej poisťovne nie starším ako tri mesiace,
3. písm. c) doloženým potvrdením miestne príslušného daňového úradu a miestne príslušného colného úradu nie starším ako tri mesiace,
4. písm. d) doloženým potvrdením príslušného súdu nie starším ako tri mesiace,
5. písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,
6. písm. f) doloženým čestným vyhlásením.

1.3 Podľa § 32 ods. 3 zákona o verejnom obstarávaní uchádzač nie je povinný predkladať doklady podľa § 32 odseku 2 zákona o verejnom obstarávaní, ak verejný obstarávateľ je oprávnený použiť údaje z informačných systémov verejnej správy podľa osobitného predpisu. Ak uchádzač nepredloží doklad podľa odseku 2 písm. a) zákona o verejnom obstarávaní ., je povinný na účely preukázania podmienky podľa odseku 1 písm. a) zákona o verejnom obstarávaní poskytnúť verejnému obstarávateľovi údaje potrebné na vyžiadanie výpisu z registra trestov. Údaje podľa druhej vety je verejný obstarávateľ oprávnený použiť na vyžiadanie údajov z informačných systémov verejnej správy podľa osobitného predpisu a bezodkladne ich zašle v elektronickej podobe prostredníctvom elektronickej komunikácie Generálnej prokuratúre Slovenskej republiky (GP SR) na vydanie výpisu z registra trestov.

UPOZORNENIE:

Verejný obstarávateľ má v súčasnosti prístup v súlade so zákonom č. 177/2018 Z.z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) k týmto údajom z informačných systémov verejnej správy:

1. k  výpisu z registra trestov fyzických osôb a môže nahliadať do zoznamu právoplatne odsúdených právnických osôb vedený GP SR, a teda doklad podľa § 32 ods. 2 písm. a) zákona o verejnom obstarávaní uchádzač nie je povinný predkladať.  Neplatí to však v prípade, ak fyzické osoby, člen/ovia štatutárneho orgánu; člen/ovia dozorného orgánu alebo prokurista/i uchádzača/čov  nie je/sú občanom Slovenskej republiky, a ak právnická osoba nemá zapísané v registri sídlo v Slovenskej republike.

2. k potvrdeniu o nedoplatkoch na zdravotnom poistení a sociálnom poistení, a teda  doklad podľa § 32 ods. 2 písm. b) zákona o verejnom obstarávaní uchádzač nie je povinný predkladať. Neplatí  to však  v prípade, ak právnické osoby a fyzické osoby , nemajú sídlo, miesto podnikania ( zapísané v registri)  v Slovenskej republike.

3. k potvrdeniu miestne príslušného daňového úradu a miestne príslušného colného úradu, a teda  doklad podľa § 32 ods. 2 písm. c) zákona o verejnom obstarávaní uchádzač nie je povinný predkladať. Neplatí  to však  v prípade, ak právnické osoby a fyzické osoby, nemajú sídlo, miesto podnikania (zapísané v registri)  v Slovenskej republike.

5. k dokladu na preukázanie, že je uchádzač oprávnený dodávať tovar, uskutočňovať stavebné práce alebo poskytovať službu, a teda  doklad podľa § 32 ods. 2 písm. e) zákona o verejnom obstarávaní uchádzač nie je povinný predkladať. Neplatí  to však  v prípade, ak právnické osoby a/alebo fyzické osoby nemajú sídlo, miesto podnikania (zapísané v registri)  v Slovenskej republike.

1.4 V prípade, ak záujemca/uchádzač so sídlom v Slovenskej republike nepreukáže splnenie podmienok účasti osobného postavenia zápisom zo zoznamu hospodárskych subjektov podľa bodu 1.5 tejto prílohy súťažných podkladov, je teda povinný predložiť iba doklady podľa
§ 32 ods. 2 písm. d) a písm. f) zákona o verejnom obstarávaní, ostatné doklady si verejný obstarávateľ zabezpečí sám z informačných systémov verejnej správy na základe uchádzačom poskytnutých informácií.

1.5 Úrad vedie zoznam hospodárskych subjektov, ktorí preukázali splnenie podmienok účasti osobného postavenia podľa § 32 ods. 1 písm. a) až f) a ods. 2, 4 a 5 zákona o verejnom obstarávaní a ktorí o zapísanie do zoznamu hospodárskych subjektov požiadali. Hospodársky subjekt vo verejnom obstarávaní môže preukázať splnenie podmienok účasti osobného postavenia podľa prvej vety platným zápisom do zoznamu hospodárskych subjektov v súlade so zákonom o verejnom obstarávaní.

#### Link na informácie pre záujemcov k zoznamu hospodárskych subjektov:

* <https://www.uvo.gov.sk/zaujemcauchadzac/registre-o-hospodarskych-subjektoch/zoznam-hospodarskych-subjektov-774.html>

Skupina dodávateľov v súlade s § 37 zákona o verejnom obstarávaní preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa technickej spôsobilosti alebo odbornej spôsobilosti preukazuje spoločne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky ktorú má zabezpečiť. Skupina dodávateľov môže využiť kapacity členov skupiny dodávateľov alebo iných osôb podľa § 34 ods. 3 zákona o verejnom obstarávaní.

Dôležité upozornenie ku všetkým požadovaným podmienkam účasti!

Z predložených dokladov musí byť zrejmé, že uchádzač spĺňal podmienky účasti pri dokladoch podľa § 32 zákona o verejnom obstarávaní ku dňu uplynutia lehoty na predkladanie ponúk.

Je teda prípustné aj to, aby doklady preukazujúce splnenie podmienok účasti podľa § 32 zákona o verejnom obstarávaní boli vydané aj po dni predloženia ponuky alebo po dni, v ktorom uplynula lehota na predkladanie ponúk, avšak pri dokladoch podľa § 32 zákona o verejnom obstarávaní musia obsahovať informáciu o splnení podmienok účasti ku dňu, v ktorom uplynula lehota na predkladanie ponúk alebo musí byť z týchto dokladov iným spôsobom zrejmé, že podmienka účasti bola splnená ku dňu, v ktorom uplynula lehota na predkladanie ponúk.

Vyššie uvedeným nie je vylúčená povinnosť uchádzača spĺňať stanovené podmienky účasti aj počas celého procesu vyhodnocovania ponúk, tj. od uplynutia lehoty na predkladanie ponúk po podpis zmluvy s úspešným uchádzačom.

2. POZNÁMKY K JEDNOTNÉMU EURÓPSKEMU DOKUMENTU:

V zmysle § 39 ods. 1 zákona o verejnom obstarávaní, uchádzač môže predbežne nahradiť doklady na preukázanie splnenia podmienok účasti určené verejným obstarávateľom predložením jednotného európskeho dokumentu, pričom doklady, preukazujúce splnenie podmienok účasti predkladá verejnému obstarávateľovi úspešný uchádzač podľa § 55 ods. 1 zákona o verejnom obstarávaní.

Ak nedošlo k predloženiu dokladov preukazujúcich splnenie podmienok účasti skôr alebo ak sa vyhodnotenie splnenia podmienok účasti uskutoční po vyhodnotení ponúk, verejný obstarávateľ po vyhodnotení ponúk vyhodnotí splnenie podmienok účasti uchádzačom, ktorý sa umiestnil na prvom mieste v poradí. Tzn. verejný obstarávateľ rozhodol, že v tomto postupe zadávania zákazky bude vyhodnocovať splnenie podmienok účasti len u toho uchádzača, ktorý sa umiestnil na prvom mieste v poradí.

Ak dôjde k vylúčeniu uchádzača alebo jeho ponuky, vyhodnotí sa následne splnenie podmienok účasti u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti.

Verejný obstarávateľ písomne požiada uchádzačov o predloženie dokladov preukazujúcich splnenie podmienok účasti v lehote nie kratšej ako päť pracovných dní odo dňa doručenia žiadosti a vyhodnotia ich podľa § 40 zákona o verejnom obstarávaní.

Uchádzač, ktorý sa verejného obstarávania zúčastňuje samostatne a ktorý nevyužíva zdroje a/alebo kapacity iných osôb na preukázanie splnenia podmienok účasti, vyplní a predloží jeden jednotný európsky dokument.

Uchádzač, ktorý sa verejného obstarávania zúčastňuje samostatne, ale využíva zdroje a/alebo kapacity iných osôb na preukázanie splnenia podmienok účasti, vyplní a predloží jednotný európsky dokument za svoju osobu spolu s vyplneným samostatným/i jednotným/i európskym/i dokumentom/i, ktorý/é obsahuje/ú príslušné informácie pre každú z osôb, ktorých zdroje a/alebo kapacity využíva uchádzač na preukázanie splnenia podmienok účasti.

V prípade, že uchádzača tvorí skupina dodávateľov zúčastnená vo verejnom obstarávaní, uchádzač vyplní a predloží samostatný jednotný európsky dokument s požadovanými informáciami za každého člena skupiny dodávateľov.

Náležitosti týkajúce sa jednotného európskeho dokumentu upravujú ustanovenia § 39 zákona o verejnom obstarávaní, vyhlášky Úradu pre verejné obstarávanie č. 155/2015 Z. z., ktorou sa ustanovujú podrobnosti o jednotnom európskom dokumente a jeho obsahu a Vykonávacieho nariadenia Komisie E) 2016/7 z 5. januára 2016, ktorým sa ustanovuje štandardný formulár pre jednotný európsky dokument pre obstarávanie.

Verejný obstarávateľ uvádza, že informácie požadované na preukázanie splnenia podmienok účasti uvádzané v časti IV: Podmienky účasti oddiel A až D) umožňuje preukázať odpoveďou na jednu otázku α: Globálny údaj pre všetky podmienky účasti.

Všetky dokumenty požadované v tejto prílohe súťažných podkladov musia byť predložené verejnému obstarávateľovi ako scan originálu alebo úradne overenej kópie dokumentu, pokiaľ nie je výslovne uvedené inak, prostredníctvom systému JOSEPHINE.